**FISA MASURII M 3.1**

**Denumirea măsurii:** **Conservarea, protecția și menținerea biodiversității naturale a zonelor protejate, inclusiv a zonelor Natura 2000 în teritoriul GAL.**

**CODUL Măsurii: M 3.1**

**Măsura / DI: M 3.1 / 1A**

**Tipul măsurii: □** INVESTIȚII

 **X SERVICII**

□SPRIJIN FORFETAR

**1.Descrierea generala a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Analiza SWOT realizată în cuprinsul Capitolului III oferă o privire de ansamblu asupra situației existente cu privire la conservarea, protecția și menținerea biodiversității naturale a zonelor protejate, inclusiv a zonelor Natura 2000 în teritoriul GAL.

Prin intermediul măsurii 3.1 se urmărește protecția, conservarea și menținerea biodi­versității și a patrimoniului natural prin implicarea actorilor societății civile în acțiuni de:

• sensibilizare și conștientizare a comunităților din cadrul GAL-ului cu privire la importanța patrimoniului natural: biodiversitate și peisaje;

• acțiuni de educație privind conservarea biodiversității, a peisajelor rurale și a mediului pentru copii și tineri;

• acțiuni de informare — conștientizare a populației adulte, antreprenori, fermieri și alte grupuri privind valoarea economică a ecosistemelor naturale și dezvoltarea durabilă ca vector de dezvoltare a mediului rural.

Analiza SWOT evidențiază existența asociațiilor și fundațiilor, a entităților cu domenii de activitate de protecția mediului înconjurător și a organizațiilor care administrează / gestionează ariile naturale protejate Natura 2000. Cu privire la realizarea obiectivelor de protejare, gestionare a peisajului rural și a siturilor de înaltă valoare, impactul activității acestor organizații rămâne, însă, punctual. Majoritatea proprietarilor terenurilor agricole și forestiere sunt persoanele vârstnice, care nu au capacitatea economică suficientă, nici cunoștințele necesare pentru gestionarea adecvată a acestor terenuri. De exemplu: reabilitarea / reconstrucția gardurilor de lemn între hotarele moșiilor; protejarea arborilor remarcabili în peisaj; modalități de gestionare a pășunilor aproape împădurite; intervenții necesare pentru protecția peisajului rural.

**Obiectiv de dezvoltare rurală:** Asigurarea gestionarii durabile a resurselor naturale și combaterea schimbărilor climatice.

**Obiective specifice ale măsurii:**

• Promovare a conservării biodiversității;

• Întreținere, refacere a peisajului rural și a siturilor de înaltă valoare naturală;

• Sensibilizare / conștientizare ecologică și / sau arhitecturală (peisagistică);

• Întocmire de materiale de informare și realizare de acțiuni de conștientizare;

• Organizare de campanii de conștientizare adresate copiilor, tinerilor și adulților, urmărind acțiunile mai sus definite;

**Măsura contribuie la prioritatea prevăzută la art. 5, Reg. (UE) nr. 1305/2013:** P1: Încurajarea transfe­ru­lui de cunoștințe și a i­no­vării în agricultură, silvi­cultură și zonele rurale**.**

**Măsura corespunde obiectivelor** **art.** **14** **din Reg. (UE) nr. 1305/2013.**

**Măsura contribuie la Domeniul de Intervenție:**

1A.Încurajarea inovării, a cooperării și a creării unei baze de cunoștințe în zonele rurale (*Art. 5, al. 1, lit. a din Reg. (UE) nr. 1305/2013*).

**Măsura contribuie la obiectivele transversale ale Reg. (UE) nr. 1305/2013:**  mediu, climă și inovare, în conformitate cu art. 5, Reg. (UE) nr. 1305/2013).

**Complementaritatea cu alte măsuri din SDL**: M 2.1/2A; M 2.2/2A.

**Sinergia cu alte măsuri din SDL:** M 1.1 (DI:1A); M2.3 (DI:1A).

**2. Valoarea adăugată a măsurii**

• Abordarea complexă a gestionării peisajului rural și al siturilor de înaltă valoare naturală din teritoriul GAL, fiind o primă abordare de acest tip până în prezent;

• Oferă modele de bune practici.

**3. Trimiterea la alte acte legislative**

* R(UE) nr. 1303/2013;
* R (UE) nr. 480/2014 de completare a Reg. (UE) nr. 1303/2013;
* R (UE) nr. 808/2014 de stabilire a normelor de aplicare a Reg. (UE) Nr. 1305/2013;
* Legea nr. 215/2001 a administrației publice locale - republicată, cu modificările și completările ulterioare;
* Legea nr. 215/2001 a administrației publice locale - republicată, cu modificările și completările ulterioare;
* Ordonanța Guvernului nr. 26/2000 cu privire la asociații și fundații, cu modificările și completările ulterioare.

**4. Beneficiari direcți / indirecți (grup țintă)**

Beneficiari direcți:

* Entități publice și / sau private care au în obiectul de activitate activități de informare / demonstrative și / sau diseminare, publicitate si organizare de evenimente.

Beneficiari indirecți:

* Persoane, fermieri, exploatații agricole și IMM-uri din teritoriul GAL Ștefan cel Mare care desfășoară activități în domeniul agricol, potențiali beneficiari ai masurilor din SDL.

**5. Tip de sprijin**

Rambursarea costurilor eligibile suportate și plătite efectiv.

**6. Tipuri de acțiuni eligibile și neeligibile**

**Acțiuni eligibile:**

* Campanie de sensibilizare / conștientizare, acțiuni de informare prin diverse mijloace a populației GAL cu privire la importanța patrimoniului natural: biodiversitate și peisaje;
* Organizarea de ateliere educaționale, demonstrative pentru comportamente eco-civice adecvate, activități în natură și / sau pentru recunoașterea / identificarea / prezentarea resurselor naturale ale teritoriului, cu caracter permanent sau temporar (cursuri demonstrative, ateliere educaționale de conservarea mediului, amenajarea unor colecții / expoziții floristice, dendrologice, ateliere de creație etc.);
* Ateliere de informare și de lucru / acțiuni directe de informare a populației adulte, antreprenori, fermieri și alte grupuri privind valoarea economică a ecosistemelor naturale și dezvoltarea durabilă ca vector de dezvoltare a mediului rural; întocmirea materialelor de informare și realizarea acțiunilor de conștientizare;
* Acțiuni de informare și activități demonstrative care să contribuie la îmbunătățirea cunoștințelor fermierilor în vederea aplicării în mod adecvat a practicilor specifice agriculturii ecologice, pentru ameliorarea gestionării apelor, inclusiv gestionarea îngrășămintelor și a pesticidelor pe terenurile agricole;
* Acțiuni de informare care să contribuie la îmbunătățirea cunoștințelor fermierilor privind aplicarea bunelor practici în agricultură care conduc la combaterea fenomenelor de degradare a solului (eroziunea cauzată de ape și de vânt, salinizare/alcalinizare, compactarea solului, scăderea biodiversității solului și scăderea materiei organice.

**Acțiuni neeligibile:**

* Cheltuielile neeligibile generale, în conformitate cu capitolul 8.1 PNDR.

**7. Condiții de eligibilitate**

* Solicitantul trebuie să se încadreze în categoria beneficiarilor eligibili;
* Solicitantul trebuie să nu fie în insolvență sau incapacitate de plată;
* Solicitantul trebuie să aibă expertiză în tematica ariilor protejate și în managementul ariilor naturale protejate;
* Solicitantul trebuie să fie independent de partide politice.
* Solicitantul are prevăzut în obiectul de activitate activități specifice domeniului;
* Solicitantul dispune de capacitate tehnică și financiară necesare derulării activităților specifice;
* În Cererea de finanțare solicitantul demonstrează prin activitățile propuse și cerințele formulate pentru resursele umane alocate acestora, oportunitatea și necesitatea proiectului;
* Solicitantul dispune de personal calificat, propriu sau cooptat, în domeniu;
* Grupul țintă este format din persoane care își desfășoară activitatea sau au domiciliul pe teritoriul GAL.

**8. Criterii de selecție**

* + Proiecte realizate în parteneriat; acestea pot aplica în parteneriat cu școli și/sau instituții / autorități publice din GAL;
	+ Proiecte cu impact micro-regional;
	+ Proiecte care deservesc o populație cât mai mare;
	+ Exploatarea resurselor de energie regenerabilă;
	+ Proiectul conține componente inovative sau de protecția mediului;
	+ Gradul de sărăcie a zonei în care va fi implementat proiectul.

**9. Sume (aplicabile) și rata sprijinului**

Sprijinul public nerambursabil minim al unui proiect este de 5000,00 Euro și maxim 31.300,49 Euro.

Sprijinul public nerambursabil acordat în cadrul acestei măsuri va fi 100% din totalul cheltuielilor eligibile pentru proiectele negeneratoare de venit aplicate de ONG-uri.

**10. Indicatori de monitorizare**

* Cheltuielile publice totale.
* Numărul de proiecte ce au componente inovative social sau de protecție a mediului.